PAGE  

[image: image1.png]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 982-27/2015
Előterjesztést készítette: Horinka László polgármester
Előterjesztés elkészítésének időpontja: 2015. április 16.
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: Tájékoztató 
E L Ő T E R J E S Z T É S

Sülysáp Város Önkormányzata Képviselő-testületének
2015. április 23-án tartandó munkaterv szerinti ülésére

14. napirendhez

Tárgy:
2015. évi Civilkeret növelése
Tisztelt Képviselő-testület!
A Pénzügyi és Városfejlesztési Bizottság 23/2015. (II. 16.) PVB számú döntésével úgy határozott, hogy a Sülysápi Polgárőr Egyesületnek nyújtott 2014. évi fel nem használt támogatást (180.608,- Ft-ot) a szervezetnek vissza kell fizetnie önkormányzatunk felé. Arról azonban még nem született döntés, hogy ennek a 180.608,- Ft-nak mi legyen a sorsa, azaz a költségvetés általános tartalékát növelje-e, vagy kerüljön a civilszférához ismét, azaz a civil keretet növeljük-e vele. 
Fentiek alapján tehát azt javasolom, hogy miután ez az összeg a 2014. évi civilkeret maradványát képezi, ezért a 2015. évi civilkereten belül a Polgármesteri támogatási keretet növelje a visszafizetést követően, azaz a költségvetési rendeletben 2015-re meghatározott civilkeret egészüljön ki ezzel az összeggel.
Kérem a tisztelt Képviselő-testületet, hogy a javaslatot megtárgyalni és az erről szóló határozatot elfogadni szíveskedjen.
…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete úgy határoz, hogy a
1.
Sülysápi Polgárőr Egyesület által fel nem használt 2014. évi támogatás összegével, azaz 180.608,- Ft-al megemeli a 2015. évi civil támogatások keretén belül a Polgármesteri támogatási keretet. 
Határidő: azonnal

Felelős: polgármester

Sülysáp, 2015. április 16.


Horinka László s.k.


Polgármester

Láttam! Sülysáp, 2015. április 16. 
Kiss Imre s.k. irodavezető[image: image2.jpg]

